《九江驿纪梦歌》
宋代·董嗣杲

西风吹净汀洲明，萧萧雨荻霜芦声。
江山幻出琉璃屏，谁歌谪传琵琶行。
三更月满十二城，梦超弱水登蓬瀛。
九派水，九叠山，
水水山山锦四环。绿罢玄猿守朱关，
雪鹤舞影石台乾。瑶树琪花不可攀，
花上结子千岁悭。花子昏落鱼鳞斑，
践幽济胜清肺肝。回首空睨双云鬟，
萝香点渍衣袂寒。不觉罡风吹倒还，
琼跳璧溅鸣珊珊。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。